Ga go pelaelo gore Jesu o ile a phela a ba a hwa, eupša ke bohlatse bofe bjo bo lego gona bja gore o ile a tsošwa bahung? Gare ga bohlatse bjo matla kudu bjo bo lego gona go na le therešo ya gore Jesu yo a tsošitšwego bahung o ile a iponagatša bathong ba bantši mabakeng a sa swanego le mafelong a sa swanego. Lebakeng le lengwe, o ile a iponagatša go batho ba ka godimo ga ba 500. Moapostola Paulo o ngwadile ka seo lengwalong la gagwe leo a le ngwaletšego Bakorinthe, a bolela gore ba bangwe ba dihlatse tšeo ba be ba sa dutše ba phela, e le ge a bontšha gore ba be ba ka hlatsela seo ba se bonego le seo ba se kwelego.—1 Bakorinthe 15:3-8. Go kaone kudu gore o amogele temošo ya moapostola Paulo. O ngwadile gore: “Mohlanka wa Morena ga se a swanela go lwa eupša o swanetše go ba bonolo go bohle, a swanelegele go ruta, a itshware.” (2 Timotheo 2:24) Na o ka itlhatsela o ‘swanelegela go ruta’ ge e ba ngwana wa gago yo a lego mahlalagading a belaela tumelo ya gago?